การวางตัวให้ดูแก่กว่าวัย การใส่เสื้อผ้าที่เหมาะสม การดูแลตัวเองแบบผู้ใหญ่
ไม่มีสิ่งไหนสื่อสารความเป็นผู้ใหญ่ได้ดีเท่ากับการมั่นใจในตัวเอง ถึงแม้ว่ารูปร่างทางกายภาพ นิสัยส่วนตัวหรือทักษะการเข้าสังคมของคุณยังไม่เป็นไปอย่างที่คุณคาดหวังแต่มันไม่ได้หยุดคุณจากการสร้างความมั่นใจในตนเอง มีเส้นบางกั้นระหว่างความมั่นใจกับความเย่อหยิ่งหรือเท่าๆ กัน ความมั่นใจคือการรู้สึกดีกับตัวเอง ไม่ใช่รู้สึกว่าตัวเองดีกว่าคนอื่น อย่าพูดโม้ถึงความสำเร็จของตัวเองมากเกินไปหรือพูดด้วยวิธีที่คุณอยู่เหนือคนอื่น มันคือนิสัยที่คลาสสิคของคนที่ไม่เป็นผู้ใหญ่ การทำหลังค่อมคือพฤติกรรมหนึ่งที่ถูกเชื่อมโยงกับวัยรุ่น เดินเชิดหน้าและหลังตรง เรียนรู้วิธีการเดินอย่างมั่นใจและปรับบุคลิกท่าทางให้ดียิ่งขึ้น เริ่มด้วยการยืนตรงไม่ว่าคุณจะอยู่ที่ไหน ไม่ว่าจะเป็นตอนที่คุณเดินอยู่บนถนน นั่งอยู่บนโต๊ะ ใช้คอมพิวเตอร์หรือยืนต่อคิว ขยับตัวเองเมื่อคุณรู้ว่าคุณกำลังวางท่าทางร่างกายที่ผิด อีกไม่นานมันจะกลายเป็นธรรมชาติของคุณ การเปลี่ยนแปลงวิธีที่คุณวางตัวต้องควบคู่กับความมั่นใจ เดินเชิดหน้า อย่ามองพื้น สบตาผู้คนเวลาที่คุณคุยด้วย พูดอย่างช้าๆ และมั่นใจแทนที่จะพูดเสียงดัง จดจำมารยาทของคุณโดยการใช้คำว่า “ได้โปรด” และ “ขอบคุณ” รับฟังสิ่งที่ผู้อื่นพูดอย่างตั้งใจ บางสิ่งบางอย่างสามารถแสดงออกถึงความเป็นผู้ใหญ่ได้ดีเท่ากับการเป็นผู้ฟังที่ดี  เมื่อผู้คนเล่าเรื่องของตัวเองจบก็อย่าด่วนพูดเรื่องของตัวเองทันที มันจะทำให้คุณดูหมกมุ่นกับตัวเองและไม่สนใจผู้อื่น คุณต้องมีปฏิกิริยาตอบโต้กับเรื่องราวของพวกเขาก่อน จากนั้นจึงใช้เรื่องของคุณเพื่อเชื่อมโยงกับผู้พูดคนอื่น เรียนรู้วิธีการพูดทักทาย ถามผู้คนว่าสบายดีไหม พูดถึงดินฟ้าอากาศ ถามเกี่ยวกับครอบครัวของพวกเขา ทำตัวสุภาพและดำเนินบทสนทนากับผู้คน ผู้คนที่บ่นตลอดเวลาคือคนที่ไม่เป็นผู้ใหญ่และหมกมุ่นกับตัวเอง เมื่อคุณทำตัวเป็นผู้ใหญ่คุณต้องยอมรับสิ่งต่างๆ และยอมรับว่าทุกสิ่งเกิดขึ้นด้วยเหตุผลของมันเอง การบ่นว่าชีวิตของคุณแย่แค่ไหนจะไม่ช่วยให้คุณปรับปรุงมันได้ การระบายความรู้สึกกับเพื่อนอาจเป็นสิ่งที่มีประโยชน์สำหรับการระบายอารมณ์หรือการขอคำแนะนำแต่การบ่นเกี่ยวกับสิ่งที่เกิดขึ้นตลอดเวลานั้นเป็นสิ่งที่เด็กทำ สิ่งนี้ไม่ได้แปลว่าคุณต้องละทิ้งบางคำที่คุณใช้ในบทสนทนาของชีวิตประจําวันเสียทั้งหมดซึ่งจะทำให้คุณดูเรียกร้องความสนใจ จดจ่อกับการเลิกใช้คำพูดสำหรับเด็กที่จะบ่งบอกชัดเจนว่าคุณเป็นวัยรุ่น พูดช้าๆ และชัดถ้อยชัดคำ ทำคำพูดให้มีความหมายโดยไตร่ตรองตัวเลือกของคำพูดที่ใช้  เรียนรู้คำศัพท์ที่สวยหรู การเริ่มต้นที่ดีคือการใช้คำศัพท์ชั้นสูง เช่น พูดว่า “เป็นความคิดที่ไม่เคยมีมาก่อน” แทนที่จะพูดว่า “เป็นความคิดใหม่” บอกใครบางคนให้ทำตัว “จริงใจ” กับคุณแทนที่จะใช้คำว่า “แท้ทรู” คำศัพท์ที่สวยหรูทำให้คุณดูเป็นผู้ใหญ่และฉลาด พยายามอย่าใช้คำสแลงมากเกินไป หลีกเลี่ยงคำพูดที่ว่า “แบบว่า” “ตายแล้ว” และการจบประโยคด้วยคำว่า “แหงแก๋” “รู้ป่ะ” และคำพูดที่ไม่มีความหมายอีกมากมาย พยายามอย่าใช้คำว่า “เจ๋ง” และ “พวก” ถ้าใครบางคนไม่เคารพคุณ คุณก็สามารถขอให้พวกเขาหยุด ทั้งนี้ทั้งนั้น ส่วนหนึ่งของการเป็นผู้ใหญ่คือการเรียกร้องความเคารพ ตรงไปตรงมาและสื่อสารสิ่งที่คุณต้องการ หลีกเลี่ยงการใช้คำประชดและเล่นใหญ่เกินจริง ถึงแม้ว่าคุณกำลังล้อเล่นกับความคิดเห็นที่หยาบคายแต่มันจะทำให้คุณดูไม่ดีและจะไม่ได้ผลลัพธ์ที่คุณมองหา  เช่น ถ้าหากใครบางคนขัดจังหวะคุณ พูดว่า “รอก่อนนะ อย่าเพิ่งขัดจังหวะ” อย่าพูดว่า “ไม่อยากจะเชื่อเลยว่าเธอเพิ่งขัดจังหวะฉัน ใครบางคนในที่นี้ไม่รู้ว่าต้องหุบปากตอนไหน” เรียนรู้ว่าต้องปล่อยวางเมื่อไหร่ ทุกคนมีประสบการณ์ที่ไม่ดีกับคนอื่นแต่เราต้องใช้สมองในการเรียนรู้วิธีต่อสู้ การทำตัวก้าวร้าวหรือไม่ดีจะทำให้คุณดูไม่เป็นผู้ใหญ่ บางครั้งเมื่อใครบางคนทำให้คุณไม่สบอารมณ์ พวกเขามักจะไม่รู้ตัว คุณต้องเคารพความรู้สึกของพวกเขาได้การเพิกเฉยความผิดพลาดหรือหากจำเป็นคุณต้องสื่อสารกับพวกเขาอย่างชัดเจนว่าพวกเขาทำให้คุณไม่พอใจ เสื้อผ้าเป็นหนึ่งในสิ่งที่ผู้คนตัดสินคุณ สิ่งที่คุณใส่สามารถส่งผลต่อความคิดเห็นของผู้คนที่มีต่อคุณ ถ้าหากคุณกำลังพยายามทำให้ตัวเองดูอายุมากขึ้น คุณต้องหยุดแต่งตัวเหมือนวัยรุ่น เริ่มซื้อหาเสื้อผ้าจากร้านที่แตกต่างออกไป เดินข้ามแผนกเสื้อผ้าเด็กไปยังแผนกเสื้อผ้าผู้ใหญ่ แผนกเสื้อผ้าเด็กมีเสื้อผ้าที่ทำจากเนื้อผ้าราคาถูก บางและกึ่งโปร่งเเสงที่ทำให้คุณดูเด็ก คุณต้องมองหาเสื้อผ้าที่มีคุณภาพดีกว่านี้แทนที่จะใส่เนื้อผ้าราคาถูก  ผู้หญิงควรหลีกเลี่ยงเสื้อผ้าตามกระแสแต่ผู้หญิง เช่น เสื้อที่มีปกเสื้อแบบปีเตอร์แพน หลีกเลี่ยงเสื้อผ้าที่มีลูกไม้ เสื้อระบาย กระโปรงระบายและอะไรก็ตามที่ดูน่ารักเกินไป หลีกเลี่ยงเสื้อผ้าสำหรับกีฬา กางเกงวอร์ม กางเกงเล่นบาส หมวกเบสบอลและกางเกงขาสั้นเข้ายิมสามารถทำให้คุณดูขี้เกียจและเลอะเทอะได้ เสื้อผ้าเหล่านี้ยังเป็นสไตล์ของคนอายุน้อยด้วย เปลี่ยนจากเสื้อผ้าหลวมๆ เป็นเสื้อผ้าที่พอดีตัว คุณคงไม่อยากใส่เสื้อผ้าที่กลืนคุณทั้งตัวเพราะมันทำให้คุณดูไม่น่าชื่นชมและเลอะเทอะ ในทางกลับกัน คุณไม่ควรสวมเสื้อผ้าที่รัดจนเกินไปเพราะจะทำให้คุณดูอายุน้อยและไม่เป็นผู้ใหญ่  สำหรับผู้ชาย เลือกเสื้อเชิ้ตโดยการวัดความยาวของหัวไหล่ ถ้าตะเข็บบนหัวไหล่เลยหัวไหล่ของคุณก็แปลว่าเสื้อเชิ้ตตัวใหญ่เกินไปและจะไม่พอดีตัว สำหรับผู้หญิง เลือกเสื้อผ้าที่เน้นสัดส่วน (แต่ไม่โป๊) ถ้าหากคุณมีสะโพกแคบ คุณต้องสวมกระโปรงทรงเอเพื่อทำให้คุณดูมีสะโพก สวมเสื้อคอกลมและคอวี ซื้อแจ็คเก็ตและเสื้อคลุมที่ขนาดพอดีตัว อีกสัญญาณว่าคุณเป็นเด็กคือการสวมเสื้อยืดที่มีโลโก้หรือคำพูดตลก สิ่งนี้รวมไปถึงเสื้อยืดของวงดนตรี ชื่อยี่ห้อและโลโก้ ถ้าหากคุณต้องการทำให้คนอื่นคิดว่าคุณอายุมากกว่า คุณต้องไม่ใส่เสื้อยืดเลย  สำหรับผู้ชาย ลองใส่เสื้อยืดไม่มีลายหรือเป็นลายทาง เลือกสีที่สนุก เช่น ชมพู เหลืองและส้ม การแต่งตัวให้เป็นผู้ใหญ่ไม่ได้แปลว่าต้องใส่สีที่น่าเบื่อ  เสื้อโปโลเป็นเสื้อที่เหมาะสำหรับผู้ชายที่ควรใส่แทนเสื้อยืด สำหรับผู้หญิง เลือกเสื้อปักเลื่อมหรือเสื้อแขนกุด ลองใส่เสื้อไม่มีลายที่มีสีสันสดใสหรือมีลวดลาย อย่างไรก็ตาม คุณไม่ควรใส่สีเรืองแสงหรือสีนีออน กางเกงยีนส์เป็นสิ่งที่ทุกคนต้องมีไม่ว่าอายุเท่าไหร่ อย่างไรก็ตาม นึกถึงกางเกงยีนส์ที่คุณอยากสวมใส่เพื่อให้ดูอายุมากขึ้น ซื้อกางเกงยีนส์คุณภาพดีที่มีรูปทรงสวยงาม กางเกงยีนส์ไม่ควรเอวต่ำหรือเอวสูง  สำหรับผู้ชาย คุณต้องซื้อกางเกงยีนส์ทรงตรง สำหรับผู้หญิง เลือกกางเกงยีนส์ขาม้า ขาบาน หรือรัดรูป ถ้าหากคุณใส่กางเกงยีนส์รัดรูปก็ไม่ควรให้มันรัดเกินไป เปลี่ยนกางเกงยีนส์สีซีดหรือกางเกงยีนส์ขาดให้เป็นกางเกงยีนส์สีเข้ม อยากซื้อกางเกงยีนส์ที่มีอัญมณีหรือเครื่องประดับอื่น จบท้ายการแต่งตัวให้เป็นผู้ใหญ่โดยการสวมรองเท้าที่เหมาะสม อย่าใส่รองเท้าเล่นกีฬาหรือรองเท้าผ้าใบ อย่าใส่รองเท้าที่เป็นประกายจนเกินไป ถ้าหากคุณเป็นผู้หญิงก็อย่าใส่รองเท้าส้นสูงที่สูงหรือมีสไตล์จนเกินไป ไม่ว่าคุณจะเป็นเพศอะไรก็ไม่ควรใส่รองเท้าแตะ คุณต้องใส่รองเท้าที่เข้ากับกาลเทศะและสบาย  สำหรับผู้ชาย คุณต้องใส่รองเท้าบูท รองเท้าบูทสีดำดูดีกับทุกอย่าง รองเท้าบูทหนังสีน้ำตาลก็ดูดีเช่นกัน คุณสามารถใส่รองเท้าหุ้มส้นและรองเท้าหัวแหลมได้ถ้าหากคุณไม่ชอบใส่รองเท้าบูท รองเท้าหนังที่เช็ดสะอาดแล้วจะทำให้ดูเป็นผู้ใหญ่ สำหรับผู้หญิง คุณต้องสวมรองเท้ามีส้นแต่อย่าให้ส้นสูงจนเกินไป ถ้าหากคุณไม่อยากใส่รองเท้าส้นสูงก็สามารถใส่รองเท้าส้นเตี้ยได้ รองเท้าแตะอาจจะดูดีในช่วงฤดูร้อน อีกหนึ่งวิธีในการดูเป็นผู้ใหญ่สุดการแต่งตัวให้ดูดี นำเสนอตัวเองว่าเป็นคนที่ดูแลตัวเองดีและเป็นมืออาชีพ วิธีนี้จะช่วยคนอื่นให้มองเห็นว่าคุณเป็นผู้ใหญ่  สำหรับผู้ชาย ใส่กางเกงกากีหรือกางเกงสแล็คขายาว จับคู่กับเสื้อโปโลหรือเสื้อเชิ้ตจับปลายใส่เข้าในกางเกง คาดเข็มขัดหนังและรองเท้าสวยๆ คุณไม่จำเป็นต้องผูกเนคไทแต่มันจะทำให้คุณดูเป็นผู้ใหญ่มากขึ้น  สำหรับผู้หญิง ใส่ชุดเดรสยาวเท่าเข่าที่มีคอไม่ลึกมาก คุณสามารถลองใส่กระโปรงและเสื้อสวยๆ จับคู่เดรสหรือเสื้อกับเสื้อคาร์ดิแกนหรือเบลเซอร์ สวมรองเท้าที่เข้ากัน เมื่อคุณไปข้างนอกก็อย่าใช้เป้สะพายหลัง มันจะทำให้คุณดูเด็ก สำหรับผู้ชาย คุณสามารถใช้กระเป๋าแมสเซนเจอร์หรือกระเป๋าหนังใส่เอกสาร สำหรับผู้หญิง คุณสามารถถือกระเป๋าคลัชหรือกระเป๋าทรงโฮโบน่ารักๆ ทรงผมสามารถทำให้คุณดูเด็กกว่าอายุจริง มันไม่มีวิธีตายตัวในการทำทรงผมให้เป็นผู้ใหญ่ อย่างไรก็ตาม มีบางสิ่งที่คุณสามารถหลีกเลี่ยงเพื่อที่จะไม่ดูเด็ก อย่าย้อมผมด้วยสีที่ดูแปลกหรือทําไฮไลท์ผม ไม่ไว้ทรงผมแปลกประหลาด เช่น ผมทรงโมฮอก โกนผมครึ่งศีรษะและเดรดล็อค ไว้ทรงผมที่สุภาพ  ผมยุ่งเหยิงทำให้ใบหน้าของผู้ชายดูเด็ก คุณต้องเปลี่ยนเป็นผมสั้นรองทรง ผมชี้ตั้ง ผมยาวหรือผมทรงอื่นอาจจะทำให้คุณดูเด็ก สำหรับผู้หญิง ลองตัดผมทรงบ๊อบ ทรงพิกซี่หรือทรงที่ดูดีอื่นๆ ผมยาวตรงทำให้ดูเป็นผู้ใหญ่ หลีกเลี่ยงการใช้เครื่องประดับสำหรับผมมากเกินไป เช่น ที่คาดผม โบว์ผูกผมและหนังยางรัดผม สำหรับผู้ชาย การไว้หนวดเคราสามารถทำให้คุณดูแก่กว่าวัยและเป็นผู้ใหญ่ได้ งานวิจัยพบว่าหนวดเคราสามารถทำให้ผู้ชายดูแก่กว่าอายุจริงถึง 10 ปี ถ้าหากคุณตัดสินใจที่จะไว้หนวดเครา คุณต้องทำให้มั่นใจว่ามันจะดูดีสำหรับคุณ เด็กวัยรุ่นผู้ชายบางคนไม่สามารถทำให้หนวดยาวมากเพราะที่จะไว้หนวดแพะหรือเคราได้  คุณต้องตัดเล็มหนวดเครา หนวดเคราที่ยุ่งเหยิงทำให้ดูไม่ดี ถ้าหากหนวดขึ้นหลอมแหลม คุณควรโกนออกดีกว่า หนวดที่ขึ้นไม่เท่ากันจะทำให้คุณดูเด็กกว่าเดิม การแต่งหน้าจะช่วยเพิ่มอายุให้กับใบหน้า ใช้อายไลเนอร์กรีดตา แต่งหน้าด้วยสีที่เป็นกลาง เช่น สีทองและน้ำตาล อย่าใช้สีสว่างหรือสีพาสเทล ทารองพื้นเล็กน้อยเพื่อทำให้ผิวเรียบ  ปกปิดขอบตาคล้ำด้วยคอนซีลเลอร์  หลีกเลี่ยงการใช้ผลิตภัณฑ์สำหรับวัยรุ่น เช่น ลิปกลอสหนาเตอะเป็นประกายหรือยาทาเล็บสีชมพูอ่อน การแลดูมีผิวใสจะช่วยเพิ่มความเป็นผู้ใหญ่ให้กับใบหน้า ใช้คอนซีลเลอร์แต้มสิว บำรุงดูแลผิวให้มีสุขภาพดี ลองใช้ผลิตภัณฑ์สำหรับสิวตามร้านทั่วไป เช่น ครีมแต้มสิวหรือกระดาษเช็ดเครื่องสำอาง  ล้างหน้า 2 ครั้งต่อวันด้วยผลิตภัณฑ์ทำความสะอาดสำหรับสิว ใช้มอยส์เจอไรเซอร์บำรุงผิว ถ้าหากคุณมีผิวมันก็ควรใช้มอยส์เจอไรเซอร์ที่ไม่มีน้ำมัน ถ้าคุณมีผิวแห้งก็ควรหามอยส์เจอไรเซอร์สำหรับผิวแห้ง  ถ้าคุณเป็นผู้หญิง คุณสามารถไว้ผมหน้าม้าเพิ่มเติมจากการใช้เครื่องสำอางเพื่อปกปิดสิวบนหน้าผาก วิธีนี้ไม่เพียงแต่จะช่วยกำจัดไขมันของความเป็นเด็กแต่ยังช่วยเพิ่มกล้ามเนื้อซึ่งจะทำให้วัยรุ่นดูมีอายุมากขึ้น ผู้ชายอาจจะต้องการจดจ่อกับการออกกำลังกายร่างกายส่วนบนเพื่อเพิ่มกล้ามเนื้อหัวไหล่และแขน ผู้หญิงอาจจะต้องการลดรอบเอวและเพิ่มกล้ามเนื้อหน้าอกและบั้นท้ายเพื่อนเน้นฟิตหุ่นนาฬิกาทราย การออกกำลังกายเป็นระยะเป็นวิธีที่ดีในการกำจัดไขมันอย่างรวดเร็วและการออกกำลังกายที่บ้านโดยใช้ดัมบ์เบลจะช่วยเพิ่มกล้ามเนื้อ สมัครเล่นฟิตเนสและเน้นการออกกำลังกาย เช่น วิดพื้นและสควอตที่ช่วยสร้างกล้ามเนื้อ
มั่นใจ. เปลี่ยนวิธีที่คุณวางตัวทางกายภาพ. พัฒนามารยาททางสังคม. บ่นให้น้อยลง. ปรับปรุงคำพูด. ยืนหยัดให้กับตัวเองอย่างสุภาพแต่หนักแน่น. กำจัดเสื้อผ้าวัยรุ่นทิ้ง. สวมเสื้อผ้าที่พอดี. อย่าสวมเสื้อยืดพิมพ์ลาย. สวมกางเกงยีนส์คุณภาพดี. สวมรองเท้าที่เหมาะสม. แต่งตัวให้ดูดี. เลิกใช้เป้สะพายหลัง. ไว้ทรงผมที่เป็นผู้ใหญ่. ไว้หนวดเครา. แต่งหน้าบางๆ. ปกปิดสิว. ออกกำลังกาย.
https://www.wikihow.com/Look-Older-As-a-Teen https://www.wikihow.com/Look-Older-As-a-Teen https://www.wikihow.com/Look-Older-As-a-Teen
Acting Older Wearing the Right Clothes Grooming Yourself as an Adult